system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Muzeu.
assistant
Muzeul este o instituție permanentă, aflată în serviciul societății, deschisă publicului, care se ocupă cu strângerea, păstrarea, identificarea, catalogarea, analizarea, menținerea, conservarea și expunerea de diverse obiecte sau artefacte ce prezintă interes științific, istoric, artistic, tehnologic ș.a.m.d., în scopul studierii, educării, relaxării vizitatorilor, a oamenilor de știință.

Termenul de „muzeu” semnificã, de asemenea, clădirea propriu-zisă în care se găsesc păstrate, conservate și expuse acele obiecte, artefacte și/sau lucruri care au o legătură, într-un fel sau altul, cu civilizația umană.

Etimologie 

Cuvântul „muzeu” provine din latinescul museum (la plural musea), care la rândul său a fost preluat din greaca veche, mouseion, semnificând un loc sau un templu dedicat muzelor, divinități patronatoare a artelor și literelor în Grecia Antică. Ca atare, mouseion era, pentru grecii antici, o clădire special dedicată studiului și creației. Spre exemplu, unul din primele muzee create în istorie a fost un institut pentru filosofie și cercetare de pe lângă biblioteca din Alexandria, fondat de Ptolomeu I Soter în jurul anului 280 î.Hr.

Tipuri de muzee 

În timp ce muzeele din alte epoci aveau tendința de a fi universale, muzeele moderne se concentrează pe un subiect particular sau chiar aparțin uneia sau mai multor categorii, precum artă, artă modernă, arte vizuale, arte aplicate, arheologie, antropologie și etnologie, etnologie și folclor, filatelie, istorie, istorie culturală, istorie militară, istorie naturală, numismatică, tehnologie, știință. În cadrul acestor subiecte de interes, muzeele se pot specializa și mai departe, devenind muzee de agricultură, geologie, istorie locală, de istoria aviației, pedologie sau petrografie.

Orice muzeu are o colecție de fond de obiecte și/sau artefacte selecționate din domeniul specific de reprezentare. Toate piesele muzeelor sunt catalogate și inventariate, având o evidență a achiziționării și provenienței lor. Sunt de asemenea periodic supuse analizei stării lor de conservare și trecute regulat printr-un proces de menținere și restaurare. Colecțiile tematice au fiecare cel puțin câte o persoană responsabilă de menținerea, păstrarea, conservarea și expunerea artefactelor.

Vezi și 
 Listă de muzee
 Colecționare

Note

Bibliografie

Lectură suplimentară 
 O istorie socială a muzeelor, Kenneth Hudson, Editura Meridiane, 1979

Legături externe 
 
 International Council of Museums (ICOM)
 VLmp directory of museums  (VLmp)
 Muzeul, o autoritate „vie“, indispensabilă pentru societate , 21 mai 2013, Arhim. Mihail Daniliuc, Ziarul Lumina
 Ziua internațională a muzeelor , 18 mai 2013, Prof. Victor Simion, Ziarul Lumina
 Cele mai interesante muzee, 5 iulie 2007, Evenimentul zilei
 Cele mai bizare muzee ale lumii, 11 mai 2010, Descoperă - Travel
 Cele mai spectaculoase muzee din lume, 30 mai 2013, Alexandra Nicolae, Adevărul - sursa
 Patru muzee celebre de artă , 9 martie 2013, Dan Cârlea, Ziarul Lumina

Atracții turistice